**Petnaesti festival dječjeg folklora Hrvatske**

 **u Kutini**

Dana 13.10.2017. folkloraši 5.a i 5.b razreda OŠ Stoje, zajedno s voditeljicom Nerinom Štajner, sudjelovali su na 15. festivalu folklora u Kutini kao jedini KUD iz Istre.

Naime, riječ je o 15. festivalu dječjeg folklora Hrvatske. Svrha festivala je prikazati zastupljenost dječjeg folklora različitih krajeva Hrvatske, a ujedno postoji i natjecateljski dio gdje se djeca i voditelji dodatno motiviraju u uvježbavanju plesnog i koreografskog programa te promiču folklor kutinske sredine.

Prvi su dan svi sudionici prisustvovali koncertu domaćina KUD-a Ivančice. Tamo su se upoznali s nekoliko tradicionalnih plesova iz Slavonije i Međimurja te s plesovima njihovih gostiju iz Češke. Drugi dan upoznali su ljepote Lonjskog Polja te brodom plovili po rijeci Savi.

Naši su učenici sudjelovali u starijoj skupini zajedno s KUD-ovima iz Đakova, Vukovara, Metkovića, Draganića, Zadra. Pokazali su svoje umijeće u plesanju istarskoga blauna..

Nadamo se da ćemo i dogodine sudjelovati na ovom festivalu i promicati kulturnu baštinu našega kraja.